CELEX: 32009B0639
Language: el
Date: 2009-04-23 00:00:00
Title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα VIII - Ευρωπαίος Διαμεσολαβητής

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 255/89
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα VIII — Ευρωπαίος Διαμεσολαβητής
   (2009/639/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
            
         
               —
            
            
               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0423/2008) (2),
            
         
               —
            
            
               έχοντας υπόψη την ετήσια έκθεση του Ευρωπαίου Διαμεσολαβητή προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2007,
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),
            
         
               —
            
            
               έχοντας υπόψη τη δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
            
         
               —
            
            
               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών (Α6-0156/2009),
            
         
               1.
            
            
               χορηγεί απαλλαγή στον Ευρωπαίο Διαμεσολαβητή όσον αφορά την εκτέλεση του προϋπολογισμού του για το οικονομικό έτος 2007·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Hans-Gert PÖTTERING
      
      
         
            Ο γενικός γραμματέας
         
         Klaus WELLE
      
   
   
      (1)  ΕΕ L 77 της 16.3.2007.
   
      (2)  ΕΕ C 287 της 10.11.2008, σ. 1.
   
      (3)  ΕΕ C 286 της 10.11.2008, σ. 1.
   
      (4)  ΕΕ C 287 της 10.11.2008, σ. 111.
   
      (5)  ΕΕ L 248 της 16.9.2002, σ. 1.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα VIII — Ευρωπαίος Διαμεσολαβητής
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
            
         
               —
            
            
               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0423/2008) (2),
            
         
               —
            
            
               έχοντας υπόψη την ετήσια έκθεση του Ευρωπαίου Διαμεσολαβητή προς την αρμόδια για την απαλλαγή αρχή, σχετικά με τους εσωτερικούς ελέγχους που πραγματοποιήθηκαν το 2007,
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),
            
         
               —
            
            
               έχοντας υπόψη τη δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
            
         
               —
            
            
               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών (Α6-0156/2009),
            
         
               1.
            
            
               σημειώνει ότι το 2007 ο Ευρωπαίος Διαμεσολαβητής (ο Διαμεσολαβητής) είχε στη διάθεσή του πιστώσεις αναλήψεως υποχρεώσεων συνολικού ύψους 8,2 εκατ. ευρώ [2006: 7,7 εκατ. ευρώ (6)], με ποσοστό χρησιμοποίησης 90,48 %, δηλαδή κάτω από τον μέσο όρο των άλλων θεσμικών οργάνων (93,84 %)·
            
         
               2.
            
            
               επισημαίνει ότι, κατά το διάστημα από το 2003 έως το 2007, οι πιστώσεις ανάληψης υποχρεώσεων αυξήθηκαν σταθερά από 4,4 εκατ. σε 8,2 εκατ. ευρώ (+86 %) και οι θέσεις από 31 σε 57 (+84 %), ενώ οι καταγγελίες αυξήθηκαν από 2 436 σε 3 217 (+32 %), και οι νέες έρευνες από 253 σε 308 (+22 %)· επισημαίνει επίσης ότι ο αριθμός των θέσεων δεν αυξήθηκε για δεύτερο συναπτό έτος·
            
         
               3.
            
            
               επισημαίνει ότι το Ελεγκτικό Συνέδριο ανέφερε στην ετήσια έκθεσή του ότι από τον έλεγχο δεν προέκυψε καμία σημαντική παρατήρηση όσον αφορά τον Διαμεσολαβητή·
            
         
               4.
            
            
               σημειώνει ότι, σύμφωνα με την έκθεση του εσωτερικού ελεγκτή αριθ. 08/03, το έργο του εσωτερικού ελεγκτή το 2007 κατέδειξε ότι «υπό την προϋπόθεση ότι εκτελούνται πλήρως οι συμφωνηθείσες δράσεις […] τα συστήματα εσωτερικής διαχείρισης και ελέγχου του οργάνου είναι αποτελεσματικά και παρέχουν εύλογη διαβεβαίωση για τη σταθερή επίτευξη των στόχων του ελέγχου»·
            
         
               5.
            
            
               υπενθυμίζει ότι η έκθεση αριθ. 06/04 του εσωτερικού ελεγκτή που εκπονήθηκε για να εκτιμηθεί η επάρκεια των διαδικασιών διεύθυνσης και ελέγχου για τον προσδιορισμό των ατομικών δικαιωμάτων του προσωπικού «δεν αποκάλυψε τομείς σημαντικού κινδύνου στις διαδικασίες διεύθυνσης και ελέγχου, αλλά επιβεβαίωσε ότι το Όργανο πρέπει να αντιμετωπίσει ορισμένα ειδικά ζητήματα»· υπενθυμίζει επίσης ότι συμφωνήθηκε κατ’ επέκταση σχέδιο δράσης ανάμεσα στον εσωτερικό ελεγκτή και το Όργανο και ορίσθηκε ως προθεσμία για την εκτέλεσή του η 30ή Σεπτεμβρίου 2007· επιδοκιμάζει τα πορίσματα του λογιστικού ελέγχου της συνέχειας που δόθηκε τον Δεκέμβριο 2007, σύμφωνα με τα οποία όλα τα συμφωνηθέντα στο σχέδιο δράσης θέματα σχετικά με τη διαχείριση των ατομικών δικαιωμάτων εκτελέσθηκαν πλήρως·
            
         
               6.
            
            
               επισημαίνει ότι ο λογιστικός έλεγχος του συμφωνηθέντος σχεδίου δράσης σχετικά με τη συμμόρφωση προς τους κανόνες για τις δημόσιες συμβάσεις έδειξε πως, ενώ είχε σημειωθεί κάποια πρόοδος, ο Διαμεσολαβητής δεν είχε ακόμα εκτελέσει πλήρως τις δυο σημαντικές δράσεις της έκθεσης εσωτερικού ελέγχου αριθ. 06/03· παροτρύνει τον Διαμεσολαβητή να προχωρήσει επειγόντως στην ολοκλήρωση της εκτέλεσης των δράσεων αυτών, όπως προτείνεται από τον εσωτερικό ελεγκτή· επιδοκιμάζει το γεγονός ότι, βάσει των ευρημάτων του ελέγχου, ο εσωτερικός ελεγκτής πρόβλεψε και έλεγχο της διαδικασίας δημοσίων συμβάσεων στο πρόγραμμα εργασίας του για το 2008, και αναμένει τα αποτελέσματα αυτού του λογιστικού ελέγχου της συνέχειας·
            
         
               7.
            
            
               σημειώνει την πληροφορία που έδωσε ο κύριος διατάκτης στη δήλωση δραστηριοτήτων 2007, σύμφωνα με την οποία διενεργήθηκε εκ νέου αυτοαξιολόγηση της αποτελεσματικότητας του πλαισίου εσωτερικού ελέγχου των υπηρεσιών του Διαμεσολαβητή στις αρχές του 2008 και η γενική εικόνα που προκύπτει είναι ότι το επίπεδο εφαρμογής των προτύπων εσωτερικού ελέγχου είναι στο σύνολό του ικανοποιητικό (88 % έναντι 85 % το 2006 και 74 % το 2004)·
            
         
               8.
            
            
               σημειώνει επίσης ότι απαιτούνται, ωστόσο, βελτιώσεις της αποτελεσματικότητας σε ορισμένους τομείς (προσδιορισμός ευαίσθητων λειτουργιών, βελτίωση του σχεδιασμού και προγραμματισμού, δείκτες απόδοσης)· ενθαρρύνει τον Διαμεσολαβητή να καταβάλει κάθε προσπάθεια για να βελτιώσει περαιτέρω την αποτελεσματικότητα του πλαισίου εσωτερικού ελέγχου του Οργάνου·
            
         
               9.
            
            
               σημειώνει με ικανοποίηση ότι η νέα συμφωνία-πλαίσιο συνεργασίας, αορίστου διαρκείας, μεταξύ του Διαμεσολαβητή και του Κοινοβουλίου, η οποία τέθηκε σε ισχύ την 1η Απριλίου 2006, άρχισε να φέρει αποτελέσματα το 2007· σημειώνει επιπλέον πως η συμφωνία αυτή αφορά την πρόβλεψη ορισμένων διοικητικών υπηρεσιών, συμπεριλαμβανομένων των κτιρίων, των τεχνολογιών πληροφορίας, των επικοινωνιών, της παροχής νομικών συμβουλών, των ιατρικών υπηρεσιών, της εκπαίδευσης, της μετάφρασης και της διερμηνείας·
            
         
               10.
            
            
               Συγχαίρει τον Διαμεσολαβητή που συνέχισε τις προσπάθειές του για την ανάπτυξη διοργανικών δεσμών με τις άλλες υπηρεσίες (και συγκεκριμένα OPOCE, EAS και EPSO) καθώς και με το Κέντρο Μετάφρασης· επισημαίνει πως το 70 % των επιχειρησιακών του δαπανών αναλήφθηκε και δαπανήθηκε βάσει της διοργανικής συνεργασίας·
            
         
               11.
            
            
               επισημαίνει με ικανοποίηση την επιτυχή εκτέλεση, από τον Μάιο 2007, της αναδιοργάνωσης της νομικής υπηρεσίας, με αποτέλεσμα να εξασφαλισθούν αποτελεσματικός έλεγχος και σταθερές προϋποθέσεις στο χειρισμό των ερευνών και την προετοιμασία των αποφάσεων·
            
         
               12.
            
            
               παρατηρεί πως, σύμφωνα με την ετήσια έκθεση, ο Διαμεσολαβητής αντιμετωπίζει λιγότερες δυσχέρειες απ’ ό,τι τα προηγούμενα χρόνια σε σχέση με την πρόσληψη καταρτισμένων νομικών και τη μαζική αποχώρηση υπαλλήλων·
            
         
               13.
            
            
               χαιρετίζει την εκ μέρους του Διαμεσολαβητή έγκριση στις 14 Δεκεμβρίου 2007 απόφασης σχετικά με την ετήσια δήλωση συμφερόντων του Διαμεσολαβητή· σημειώνει με ικανοποίηση ότι η δήλωση αυτή δημοσιεύεται στον ιστότοπο του Διαμεσολαβητή·
            
         
               14.
            
            
               συγχαίρει τον Διαμεσολαβητή για την απόφασή του της 2ας Ιουνίου 2008 να προσχωρήσει στη διοργανική συμφωνία της 25ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τις εσωτερικές έρευνες που πραγματοποιούνται από την Ευρωπαϊκή Υπηρεσία για την Καταπολέμηση της Απάτης (OLAF) (7) κατ’ εφαρμογή του συστήματος που δημιουργήθηκε με τον κανονισμό (ΕΚ) αριθ. 1073/1999 (8) · επισημαίνει με ικανοποίηση πως την ίδια ημερομηνία ο Διαμεσολαβητής έλαβε απόφαση σχετικά με τους όρους και τις προϋποθέσεις για τις εσωτερικές έρευνες σε σχέση με την πρόληψη των περιπτώσεων απάτης, τη διαφθορά και τις παράνομες δραστηριότητες που αποβαίνουν σε βάρος των συμφερόντων των Κοινοτήτων·
            
         
               15.
            
            
               ζητεί από τον Διαμεσολαβητή να συμπεριλάβει στην επόμενη έκθεση δραστηριοτήτων του (οικονομικό έτος 2008) κεφάλαιο το οποίο θα περιγράφει λεπτομερώς τη συνέχεια που δόθηκε κατά τη διάρκεια του έτους σε προηγούμενες αποφάσεις του Κοινοβουλίου περί απαλλαγής και θα παρέχει ενδεχομένως και τους λόγους για τους οποίους δεν ακολουθήθηκαν οι συστάσεις·
            
         
               16.
            
            
               επισημαίνει ότι, παρά τις τροποποιήσεις του δημοσιονομικού κανονισμού, οι κανόνες του για τις δημόσιες συμβάσεις εξακολουθούν να είναι επαχθείς για μικρότερα θεσμικά όργανα, όπως του Ευρωπαίου Διαμεσολαβητή, ιδιαίτερα σε σχέση με τις προσκλήσεις υποβολής προσφορών για συμβάσεις που αφορούν σχετικά μικρά ποσά· καλεί συνεπώς την Επιτροπή —κατά την εκτέλεση των προπαρασκευαστικών εργασιών πριν από την κατάρτιση οιασδήποτε μελλοντικής πρότασης για την τροποποίηση του δημοσιονομικού κανονισμού— να προβεί σε εκτενείς διαβουλεύσεις με τον γενικό γραμματέα του Ευρωπαίου Διαμεσολαβητή και τη γραμματεία του, προκειμένου να διασφαλιστεί ότι οι σχετικές ανησυχίες θα ληφθούν πλήρως υπόψη στο τελικό σχέδιο.
            
         
      (1)  ΕΕ L 77 της 16.3.2007.
   
      (2)  ΕΕ C 287 της 10.11.2008, σ. 1.
   
      (3)  ΕΕ C 286 της 10.11.2008, σ. 1.
   
      (4)  ΕΕ C 287 της 10.11.2008, σ. 111.
   
      (5)  ΕΕ L 248 της 16.9.2002, σ. 1.
   
      (6)  2005: 7,2 εκατ. ευρώ.
   
      (7)  ΕΕ L 136 της 31.5.1999, σ. 15.
   
      (8)  Κανονισμός (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία για την Καταπολέμηση της Απάτης (OLAF) (ΕΕ L 136 της 31.5.1999, σ. 1).